
Līvānu novada pašvaldības domes

Privatizācijas un pašvaldības mantas atsavināšanas

komisijas sēdes protokols

	Nr. 28-8



8. Par pašvaldības nekustamā īpašuma „Ziedupe”, Turku pagastā, Līvānu novadā izsoli
2024. gada 26. septembrī Līvānu novada pašvaldības dome pieņēma lēmumu Nr. 11-15 „Par pašvaldībai piekrītošās zemes vienības Turku pagastā, Līvānu novadā, nodošanu atsavināšanai”, ar kuru tika nolemts uzsākt atsavināšanas procesu zemes vienībai ar kadastra apzīmējumu 7686 006 0075, kas atrodas Turku pagastā, Līvānu novadā.
Līvānu novada pašvaldības nekustamais īpašums „Ziedupe”, Turku pagastā, Līvānu novadā ar kadastra numuru 7686 006 0247, sastāv no zemes vienības 2,93 ha platībā ar kadastra apzīmējumu 7686 006 0075, reģistrēts Turku pagasta zemesgrāmatas nodalījumā Nr. 100000942441. Zemes vienība nav apbūvēta. Zemes lietošanas mērķis – zeme, uz kuras galvenā saimnieciskā darbība ir lauksaimniecība.
Saskaņā ar Sabiedrības ar ierobežotu atbildību „DZIETI” 2026. gada 14. jūnija vērtējumu Nr. Z-26/197 nekustamā īpašuma ar kadastra numuru 7686 006 0247, kas atrodas Turku pagastā, Līvānu novadā, vērtēšanas datumā 2026. gada 14. jūnijā, aprēķinātā tirgus vērtība ir 8 500,00 EUR (astoņi tūkstoši pieci simti eiro, 00 centi).
Līvānu novada pašvaldības domes Privatizācijas un pašvaldības mantas atsavināšanas komisija 2026. gada 14. jūlija sēdē pieņēma lēmumu Nr. 28-3 „Par nekustamā īpašuma „Ziedupe”, Turku pagastā, Līvānu novadā nosacītās cenas noteikšanu”, ar kuru noteica nekustamā īpašuma „Ziedupe”, Turku pagastā, Līvānu novadā nosacīto cenu 8 500,00 EUR (astoņi tūkstoši pieci simti eiro, 00 centi).
Pamatojoties uz Pašvaldību likuma 10. panta pirmās daļas 16. punktu, otrās daļas 1. punktu, 73. panta trešo un ceturto daļu, Publiskas personas mantas atsavināšanas likuma 3. panta pirmās daļas 1. punktu un otro daļu, 8. panta trešo, sesto un septīto daļu, 9. panta otro daļu, 10. panta pirmo un otro daļu, 13. pantu, Publiskas personas finanšu līdzekļu un mantas izšķērdēšanas novēršanas likuma 3. panta otro punktu, ņemot vērā Līvānu novada pašvaldības domes 2024. gada 26. septembra lēmumu Nr. 11-15, Līvānu novada domes Privatizācijas un pašvaldības mantas atsavināšanas komisijas 2026. gada 14. jūlija lēmumu Nr. 28-3, Sabiedrības ar ierobežotu atbildību „DZIETI” 2026. gada 14. jūnija vērtējumu Nr. Z-26/197 un Līvānu novada domes privatizācijas un pašvaldības mantas atsavināšanas komisijas nolikuma (apstiprināts ar Līvānu novada domes 2024. gada 28. marta lēmumu Nr. 3-15) 8.3. apakšpunktu, Līvānu novada domes privatizācijas un pašvaldības mantas atsavināšanas komisija, atklāti balsojot ar 6 balsīm "Par" (Andris Kundziņš, Antra Vilcāne, Guntis Endzels, Jānis Magdaļenoks, Liena Brūvere, Jānis Krauklis), "Pret" – nav, "Atturas" – nav, "Nepiedalās" – nav
NOLEMJ:

1. Atsavināt pašvaldības nekustamo īpašumu „Ziedupe”, Turku pagastā, Līvānu novadā ar kadastra numuru 7686 006 0247, kas sastāv no zemes vienības 2,93 ha platībā ar kadastra apzīmējumu 7686 006 0075, nosakot atsavināšanas veidu – mutiska izsole ar augšupejošu soli.
2. Apstiprināt nekustamā īpašuma „Ziedupe”, Turku pagastā, Līvānu novadā izsoles noteikumus (pielikumā).
3. Publicēt sludinājumu oficiālajā izdevumā „Latvijas Vēstnesis”, Līvānu novada interneta vietnē www.livani.lv un organizēt izsoli.
Pielikumā: Nekustamā īpašuma „Ziedupe”, Turku pagastā, Līvānu novadā izsoles noteikumi.

